Diari Oficial de la Generalitat Valenciana


Sumari del DOGV 5340, del 06-09-2006 (2006/10311)

RESOLUCIÓ de 28 de juny de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/132/20 kV denominada ST Montebello, al terme municipal de la Nucia, província d'Alacant, en la part corresponent a la xarxa de distribució elèctrica. (ATASCT/2005/207/03).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5340

Data del DOGV
:   06-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10086


Data del document
:   28-06-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Nucia, la
    * empresa privada
    * subministrament d'energia elèctrica

RESOLUCIÓ de 28 de juny de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/132/20 kV denominada ST Montebello, al terme municipal de la Nucia, província d'Alacant, en la part corresponent a la xarxa de distribució elèctrica. (ATASCT/2005/207/03). [2006/10128]   
Vist l'escrit presentat per Iberdrola Distribución Eléctrica, SAU, amb domicili a efectes de notificacions en l'avinguda de Burgos, 8-B, 28599 Madrid, amb data 26 de maig de 2005 davant del servici competent en matèria d'energia d'Alacant, pel qual sol·licita que se li concedisca l'autorització administrativa per a una nova subestació transformadora de 220/132/20 kV denominada ST Montebello, ubicada en la parcel·la núm. 2 del polígon 14, partida de l'Alberca, al sud del polígon industrial de l'Alberca, al terme municipal de la Nucia, província d'Alacant. Al mencionat escrit, s'adjuntava l'avantprojecte tècnic de la citada instal·lació, firmat per l'enginyer industrial Sr. Ángel Fernández Álvarez i visat pel Col·legi Oficial d'Enginyers Superiors Industrials de la Comunitat Valenciana a Alacant, amb data 13 de maig de 2005.  
Vist que va ser publicat l'anunci corresponent a la informació pública prevista en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i al que preceptua el Decret 162/90, de 15 d'octubre, del Consell de la Generalitat Valenciana, sobre Impacte Ambiental, en el Diari Oficial de la Generalitat del dia 15 de setembre de 2005. D'acord amb la documentació que obra en l'expedient, no s'han presentat al·legacions a la mencionada sol·licitud.  
Vist que consta en l'expedient documentació justificativa suficient sobre la conformitat i acceptació per part de l'Ajuntament de la Nucia de la instal·lació de la subestació transformadora, d'acord amb l'autorització sol·licitada i característiques inherents a esta.   
Vist l'informe tècnic favorable de data 19 de juny de 2006, emés pel Servici Territorial d'Energia d'Alacant i remissió de l'expedient.  
Atés que amb data 25 de maig de 2006 la directora general de Gestió del Medi Natural de la Conselleria de Territori i Habitatge va dictar la Declaració d'Impacte Ambiental el qual estimava acceptable, als sols efectes ambientals i sense perjuí de la prèvia obtenció de les autoritzacions sectorials que se li apliquen, el projecte de la nova subestació Transformadora de 220/132/20 kV, ST Montebello, sempre que esta es desenrotlle amb les previsions de l'avantprojecte i l'Estudi d'Impacte Ambiental i amb les condicions que s'arrepleguen en la part dispositiva de la present resolució.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·liciten constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb l'avantprojecte presentat, la finalitat sol·licitada és garantir la demanda actual i el seu previsible augment a mitjà termini en esta zona, així com la qualitat del subministrament i fiabilitat que es concreta a través d'una doble alimentació, d'una part de connexió amb un doble circuit de 220 kV a l'actual ST Xixona i, d'una altra, per mitjà de la injecció d'energia a la xarxa existent de 132 kV.  
Atés que l'article 40.3 de la Llei 54/1.997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1.997, de 27 de novembre, del Sector Elèctric, i del Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.  
Atés la Direcció General d'Energia competent per a la Resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic. Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques de distribució corresponents a la nova subestació transformadora de 220/132/20 kV denominada ST Montebello, ubicada en la parcel·la núm. 2 del polígon 14, partida de l'Alberca, al terme municipal de la Nucia, província d'Alacant, les característiques principals de la qual són :  
\* Sistema elèctric de 132 kV:  
Configuració de doble barra tipus interior amb aïllament en SF6 i 9 posicions (sis de línia, dos de transformador i l'enllaç de barres).  
\* Sistema elèctric de 20 kV:   
Configuració de doble barra tipus interior amb aïllament en SF6 conformat per tres mòduls de cel·les amb un total de 47 posicions (trenta d'eixides de línia, tres de transformador, dos de servicis auxiliars, dos de mesura, dos d'enllaç de barres, quatre d'unió, una de partició i remunte i tres de bateria de condensadors). Es completa amb la dotació de tres bateries de condensadors.  
\* Transformació:  
Dos transformadors de potència de 225 MVA cada un i relació 220/132 kV, i altres tres relació 220/20 kV i 50 MVA de potència cada un amb les seues corresponents reactàncies trifàsiques limitadores de posada a terra. Dos transformadors de servicis auxiliars de relació 20/0,380-0,220 kV i 250 kVA de potència cada un.  
\* Un edifici on s'ubicaran els transformadors, les cel·les, els equips de control, protecció, comunicació, alimentació en BT, etc.   
\* Pressupost total conjunt: 9.825.000 euros.  
La present resolució queda sotmesa a les condicions següents:  
a) En el termini de sis mesos a partir de la notificació de la present resolució, Iberdrola Distribución Eléctrica, SAU, presentarà en el Servici Territorial d'Energia d'Alacant el projecte tècnic d'execució de la subestació transformadora 220/132/20 kV, per a la seua aprovació, si així corresponguera. Amb anterioritat a l'acabament del dit termini podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
b) La instal·lació que s'ha de realitzar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
d) Condicions d'orde mediambiental establides en la Declaració d'Impacte Ambiental de 25 de maig de 2006:  
1. Es restauraran a les seues condicions inicials, totes les àrees que hagen estat alterades per les obres i es procedirà a la correcta gestió dels residus generats.  
2. Les operacions de buidatge i ompliment amb gas SF6, es realitzarà per mitjà d'equips que impedisquen l'emissió lliure del gas a l'atmosfera.  
3. L'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar immediatament a la Conselleria de Cultura, Educació i Esport, tal com s'establix en l'informe emés per la Direcció General de Patrimoni Cultural Valencià, en aplicació de la Llei 4/98, d'11 de juny. En tot cas s'ajustarà al que dispose l'informe definitiu emés pel dit òrgan.  
4. Atés que es troba en una àrea d'interés per a l'aus (IBA), el disseny de les línies de 20 kV que escometen la subestació serà tal que s'elimine el possible risc d'electrocució.  
5. Respecte a les emissions de camps electromagnètics derivades el funcionament de la ST s'ajustarà a allò que s'ha disposat per la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la llei 4/2005, de 17 de juny. En tot cas, estes es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 ì T per al camp magnètic. A la posada en marxa de la ST, es realitzaran mesuraments per a garantir el compliment d'estos dos límits (camp elèctric i camp magnètic), i els resultats dels quals s'incorporaran al Programa de Vigilància Ambiental.  
6. A la posada en marxa de la subestació transformadora, es procedirà a mesurar els nivells sonors generats a fi de verificar el compliment de les condicions establides en la legislació vigent, i s'incorporaran els resultats al Programa de Vigilància Ambiental.  
7. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a la Direcció General de Gestió del Medi Natural de la Conselleria de Territori i Habitatge que establirà, si correspon, l'aplicació de les noves condicions.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 28 de juny de 2006.. El director general d'Energia: Antonio Cejalvo Lapeña.